text: Flere studerende til provinsen
  30 juli 2011 kl. 10.23
  De unge bliver tiltrukket af det nære studiemiljø og boligsituationen, mener rektor.
  Syddansk Universitet har år efter år tiltrukket stadig flere studerende til universitetets afdelinger i Esbjerg, Sønderborg og Kolding.
  I dag kom tallene for, hvor mange studerende, der skal begynde på de forskellige videregående uddannelser til september, og SDU kan fremvise en fremgang på 24 procent i forhold til sidste år.
  Ialt 4178 unge får lørdag et brev om, at de er optaget på SDU.
  - Mange unge lægger vægt på det nære studiemiljø. Jeg tror det tiltrækker flere og flere, at de kan fortsætte det trygge studiemiljø, som de havde i gymnasiet, siger SDU-rektor Jens Oddershed.
  
  Her kan man bo
  En anden årsag til, at flere unge vil til provinsen er boligsituationen. Det er noget nemmere - og ikke mindst billigere - at finde en hybel provinsbyerne end fx i København.
  Fremgangen i studerende kan findes i alle SDU's studiebyer.
  